b'\n_START_ARTICLE_\nStvarno pravo\n_START_PARAGRAPH_\nStvarno pravo je panoga civilnega prava, ki ureja pravice na stvari oz., druga\xc4\x8de re\xc4\x8deno, razmerja med ljudmi glede na stvar in s tem premo\xc5\xbeenjska razmerja med posamezniki. Najbolj tipi\xc4\x8dna stvarna pravica je lastninska pravica.\n_START_SECTION_\nNa\xc4\x8dela\n_START_PARAGRAPH_\nPravice stvarnega prava so bistvene za urejena pravna razmerja v dru\xc5\xbebi, zato so nekatera pravila veljavna na na\xc4\x8deli ravni, \xc4\x8detudi so znane izjeme._NEWLINE_Vsaka stvarna pravica mora obstajati in biti dolo\xc4\x8dena z zakonom. Predmet pravice je le individualno dolo\xc4\x8dena stvar, ki je sposobna nastopati v pravnem prometu. Prej pridobljena pravica je mo\xc4\x8dnej\xc5\xa1a od pozneje pridobljene, \xc4\x8de si konkurirajo. Vse, kar je trajno na nepremi\xc4\x8dnini, nad ali pod njo, je sestavina nepremi\xc4\x8dnine, razen, \xc4\x8de zakon dolo\xc4\x8da druga\xc4\x8de. Kdor se dobroverno zanese na podatke zapisane v zemlji\xc5\xa1ko knjigo,ne sme trpeti \xc5\xa1kodljivih posledic, \xc4\x8detudi to pomeni poseg v pravico drugega. Dolo\xc4\x8deni zunanji znaki (publicitetni znaki) ka\xc5\xbeejo na obstoj pravice stvarnega prava. Pravice treba uresni\xc4\x8devati v skladu z njihovo naravo in namenom in pri tem spo\xc5\xa1tovati pravice drugih.\n_START_SECTION_\nPolitika v stvarnem pravu\n_START_PARAGRAPH_\nDr\xc5\xbeavni organi se ukvarjajo z lastninsko strukturo in oblikovanjem prostora, a z zakonodajo lahko izoblikujejo le zakoniti okvir za poseg v lastninsko pravico. Tako je pomembno omejevanje lastninske pravice, kategoriziranje zemlji\xc5\xa1\xc4\x8d, pridobivanje zamlji\xc5\xa1\xc4\x8d od tujcev, na\xc4\x8din razlastitve in opredelitev javnega dobra.'